
Maria Montessori pedagógiai koncepciójának bemutatása szisztematikus szakirodalmi elemzéssel

A TDK dolgozatom középpontjában Montessori pedagógiai módszereinek óvodai
alkalmazása áll, amelyet két különböző országban – Magyarországon és az Egyesült
Államokban – működő Montessori intézmények összehasonlító elemzésével vizsgál. A
dolgozat elsődleges kutatási részét a Montessori módszereket alkalmazó
óvodapedagógusokkal készített interjúk képezik, amelyek során a szombathelyi Pipitér Óvoda
és a pennsylvaniai Power of Two Montessori intézmény gyakorlati megközelítéseibe
nyerhetett betekintést.
A kutatás célja az, hogy a Montessori pedagógiai elvek alkalmazásáról és az óvodai
környezetben betöltött szerepéről átfogó képet nyújtson. Az összehasonlítás eredményeként a
dolgozat olyan közös jellemzőkre világít rá, amelyek a Montessori elveket a világ különböző
pontjain egyaránt hangsúlyozzák: az önállóság, a kreativitás és az egyéni fejlődési utak
támogatása a gyermekek fejlődése érdekében.
A kutatás során SLR (Szisztematikus Szakirodalmi Áttekintés) módszerrel elemezte a 2015 és
2024 között megjelent szakirodalmat, hogy a legújabb tanulmányok alapján is bemutathassa a
Montessori pedagógia napjainkban fennálló jelentőségét. Az elemzés révén friss nemzetközi
trendek és perspektívák kerültek feltárásra, amelyek a Montessori módszerek alkalmazásának
újabb lehetőségeit és kihívásait is szemléltetik. A dolgozat bemutatja, hogy a Montessori
elvek következetesen érvényesülnek az óvodai nevelésben, és relevánsak a neveléstudomány
mai kutatási irányai számára.



